આ અંગે રાજ્યના એક ઉચ્ચ અધિકારીએ જણાવ્યું કે, “ખાનગી સેક્ટરમાંથી ડોમેઈન નિષ્ણાંતોની નિમણૂકના સારા અને ખરાબ બે ભાગ પડે છે. સરકાર સામાજિક ક્ષેત્ર અને પબ્લિક હેલ્થ, એગ્રીકલ્ચર, શિક્ષણ, સોશિયલ વેલફેર, હાઉસિંગ, માર્ગ અને મકાન, ફાઈનાન્સ અને ઈન્ડસ્ટ્રી જેવા ક્ષેત્રમાં નિમણૂક કરી શકી છે. હાલમાં સરકાર દ્વારા નીચા હોદ્દાના કર્મચારીઓને કન્સલ્ટન્ટ તરીકે રખાય છે પણ તેમને નિમણૂક કરવામાં નથી આવતા. તેઓ તેમની આવડતના કારણે કન્સલ્ટન્ટ તરીકે સરકારી સિસ્ટમમાં ફરજ બજાવે છે. ખાનગી ક્ષેત્રની સરખામણીમાં સરકારી ક્ષેત્રમાં કામ કરવું પડકારરુપ છે.”